Les carreres Sant Silvestre 2021 de Sagunt i de Port de Sagunt cancel·lades a causa de la pandèmia
22 de desembre 2021

![](/media/mrlfvsdy/c_9430.jpg?width=850&height=566.9886363636364)

Este matí l'alcalde de Sagunt, Darío Moreno; el regidor d'Activitat Física, Salut i Esports, Javier Timón; la presidenta del Club Esportiu Camp de Morvedre, Minerva Orellana i el president del Club Atletisme Sagunt, Toni Antonino han anunciat la cancel·lació de les carreres Sant Silvestre 2021 de Sagunt i de Port de Sagunt a causa de la situació sanitària actual.

El regidor d'Activitat Física, Salut i Esports, Javier Timón ha explicat que «**la situació actual ens ha obligat a comunicar que totes dues carreres se suspenen definitivament**». El regidor ha comentat que la setmana passada els dos clubs i el departament es van reunir per a valorar la possibilitat de seguir amb l'activitat o, per contra, suspendre-la i van acordar esperar al dia 21 per a veure com evolucionava la situació.

Durant este període, el departament d'Activitat física, Salut i Esports ha elevat una consulta a Salut Pública per a rebre recomanacions per part de la institució. «**Salut Pública no ens ha obligat a anul·lar les proves, ja que la normativa sanitària actual sí que permet realitzar estr tipus de proves, però sobre la base de la situació actual i atés que, d'alguna forma, el que calia intentar era evitar les aglomeracions de persones i, per tant, sí que ens traslladaven el consell de suspendre les proves. Ens basem en el principi de prudència, atés que no es podien evitar les aglomeracions de persones ni tampoc es podia garantir el compliment estricte de la normativa de seguretat**», ha afegit el regidor.

«**Esperem reprendre totes les celebracions esportives, culturals o de qualsevol tipus i que definitivament estiguem en eixa tan anhelada total normalitat**», ha puntualitzat Timón.

![](/media/jy4l2xit/c_9443.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/les-carreres-sant-silvestre-2021-de-sagunt-i-de-port-de-sagunt-cancel-lades-a-causa-de-la-pandèmia/ "Facebook")
*   [](http://twitter.com/share?url=https://aytosagunto.es/va/actualitat/les-carreres-sant-silvestre-2021-de-sagunt-i-de-port-de-sagunt-cancel-lades-a-causa-de-la-pandèmia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-carreres-sant-silvestre-2021-de-sagunt-i-de-port-de-sagunt-cancel-lades-a-causa-de-la-pandèmia/ "Linked In")
*   [](mailto:?body=https://aytosagunto.es/va/actualitat/les-carreres-sant-silvestre-2021-de-sagunt-i-de-port-de-sagunt-cancel-lades-a-causa-de-la-pandèmia/)